बस ने कार को मारी टक्कर, तीन घायल
कुरुद/धमतरी | नेशनल हाईवे में कुरुद के संगवारी ढाबे के पास लक्जरी बस ने कार को ठोकर मार दी। दुर्घटना में कार सवार 3 लोग घायल हो गए, जिन्हें कुरुद सिविल अस्पताल में प्राथमिक उपचार देने के बाद धमतरी रेफर कर दिया गया।घटना शुक्रवार को दोपहर लगभग 2 बजे हुई। महेन्द्रा ट्रैवल्स की बस रायपुर से जगदलपुर जा रही थी, इस दौरान कुरुद के संगवारी ढाबे के पास विपरीत दिशा से आ रही स्वीफ्ट कार क्रमांक को बस ने ठोकर मार दी। हादसे में कार सवार राखी के सरपंच पति प्रकाश, तोरण साहू व चिंतामणी घायल हो गए, लेकिन बस में सवार किसी भी यात्री को चोट नहीं आई। दुर्घटना नेशनल हाईवे पर बीचोबीच होने के कारण दोनों तरफ वाहनों की लंबी लाइन लग गई। यातायात व्यवस्था दुरुस्त करने कुरुद पुलिस को घंटेभर से ज्यादा समय लगा।
hin_Deva hin_Deva